
Parlamentul României

Comisia pentru agricultură, silvicultură, industrie alimentară şi servicii  specifice
                                                            Bucureşti, 24.02.1999

                                                            Nr. 57/ XVIII/4

RAPORT
asupra proiectului de Lege privind înfiinţarea

 Societăţii Naţionale a Îmbunătăţirilor Funciare - S.A.


În urma examinării proiectului de Lege privind înfiinţarea  Societăţii Naţionale a Îmbunătăţirilor        Funciare - S.A. în şedinţele din zilele din 18-21.01.1999; 23-25.01.1999; 17-18.02.1999 şi 24.02.1999 Comisia propune ca acesta să fie propus spre dezbatere şi adoptare Plenului Camerei Deputaţilor, cu următoarele amendamente:

Nr. crt.
Articolul 

(text iniţial)


Amendamentul propus

(autorul)

Text adoptat de comisie
Motivare

0.
1.
2.
3.

1.
Titlul Legii

“Lege privind înfiinţarea Societăţii Naţionale a Îmbunătăţirilor Funciare –S.A.”
Nemodificat


2.
Art.1. - Se înfiinţează Societatea  Naţională a Îmbunătăţirilor Funciare – S.A. prin reorganizarea Regiei Autonome a Îmbunătăţirilor Funciare, care îşi încetează activitatea.
Art. 1 se va modifica şi va avea următorul cuprins:

“Art.1. - Se înfiinţează Societatea  Naţională a Îmbunătăţirilor Funciare – S.A. prin reorganizarea Regiei Autonome a Îmbunătăţirilor Funciare.”

Deputat M. Chiriac - USD-PD
Sintagmă superfluu.

3.
Art.2.- (1) Societatea Naţională a Îmbunătăţirilor Funciare – S.A. este persoană juridică română cu sediul principal în Municipiul Bucureşti, Şoseaua Olteniţei nr. 35-37, sectorul 4, care funcţionează ca societate comercială pe acţiuni cu capital de stat şi are în subordine un număr de 35 sucursale prevăzute în anexă, care face parte integrantă din prezenta lege.


Alin. (1) al art. 2 se va modifica şi va avea următorul cuprins:

“Art.2.- (1) Societatea Naţională a Îmbunătăţirilor Funciare – S.A. este persoană juridică română cu sediul în Municipiul Bucureşti, care funcţionează ca societate comercială pe acţiuni cu capital de stat şi are în subordine sucursale, ce se stabilesc prin hotărâre de guvern.”

Deputat Didi Spiridon – PNL

Deputat V. Panteliuc – PDSR 
Nu este necesară precizarea adresei în textul legii..

4.
Art.2 - (2) Societatea Naţională a Îmbunătăţirilor Funciare – S.A. se organizează şi funcţionează pe bază de gestiune economică şi autonomie financiară, potrivit dispoziţiilor legale în vigoare.
Nemodificat.


5.
Art.3- Societatea Naţională a Îmbunătăţirilor Funciare – S.A. îşi desfăşoară activitatea în domeniul îmbunătăţirilor funciare având ca principal obiect de activitate întreţinerea, repararea şi exploatarea lucrărilor de îmbunătăţiri funciare de interes naţional şi anume: irigaţii, desecare-drenaj, combaterea eroziunii solului, diguri de apărare împotriva inundaţiilor la Dunăre şi pe râurile interioare şi baraje.
Art. 3 se va modifica şi va avea următorul cuprins:

“Art.3- (1) Societatea Naţională a Îmbunătăţirilor Funciare – S.A. îşi desfăşoară activitatea în domeniul îmbunătăţirilor funciare având ca principal obiect de activitate administrarea lucrărilor de îmbunătăţiri funciare de interes naţional din patrimoniu,  precum şi aplicarea strategiilor de dezvoltare, a politicilor în domeniul îmbunătăţirilor funciare, de investiţii şi cercetare ştiinţifică.”

Deputat  Şt. Popescu-Bejat-USD-PD 
Elaborarea strategiilor se face de către autoritatea publică centrală.

Administrarea este principalul obiect de activitate al societăţii.

6.

La art.3 se introduce un nou alineat, alin. (2), cu următorul cuprins:

“Art. 3- (2) În urma reorganizării Regiei Autonome a  Îmbunătăţirilor Funciare se înfiinţează societăţi comerciale care îşi desfăşoară activitatea în domeniul îmbunătăţirilor funciare având ca principal obiect de activitate efectuarea de prestări servicii de îmbunătăţiri funciare, precum şi alte prestaţii în conformitate cu statutul propriu.”

Deputat Gh. Cristea – PNŢ-CD
Actuala Regie Autonomă a Îmbunătăţirilor Funciare se restructurează pe principiul înfiinţării unei Societăţi Naţionale a Îmbunătăţirilor Funciare şi a unor societăţi comerciale.

Restructurarea are la bază prevederile legale existente privind regimul public al proprietăţii.

7.
Art.4.- Cheltuielile cu energia electrică necesară pompării apei de la priză până la hidrant şi toate cheltuielile cu evacuarea apei din reţeaua de desecare, cheltuielile de întreţinere şi reparaţii ale lucrărilor de îmbunătăţiri funciare în care se cuprind, potrivit legii şi digurile, barajele şi construcţiile anexe din domeniul public, aflate în concesionare, precum şi ale celor cuprinse în capitalul social al Societăţii Naţionale a Îmbunătăţirilor Funciare – S.A., se suportă de la bugetul de stat şi de către beneficiarii de prestaţii pe bază de tarife.
Art. 4 se va modifica şi va deveni art. .9.


Pentru o mai bună structurare a legii s-a procedat la o reaşezare a articolelor, art. 4 devenind, astfel, art. 9.

8.
Art.5.- Domeniul public al statului este constituit din : lucrări de irigaţii formate din prize, staţii de pompare de alimentare de bază, staţii de repompare, canale şi conducte de aducţiune şi distribuţie a apei de irigaţii până la staţiile de pompare de punere sub presiune, lucrări de desecare-grenaj, lucrări de combaterea eroziunii solului, baraje şi diguri de apărare împotriva inundaţiilor la Dumăre şi pe râurile interioare, precum şi clădirile, dotările, utilajele şi mijloacele de transport aferente şi se concesionează de către Ministerul Agriculturii şi Alimentaţiei, în numele statului, pe un trmen de 49 de ani Societăţii Naţionale a Îmbunătăţirilor Funciare – S.A.
Art. 5 devine art. 4, se va modifica şi va avea 2 alineate:

“Art.4 – (1) Domeniul public al statului este constituit din : lucrări de irigaţii formate din prize, staţii de pompare de bază inclusiv cele reversibile, staţii de repompare, canale şi conducte de aducţiune şi distribuţie a apei de irigaţii până la staţiile de pompare de punere sub presiune; canale colectoare principale la lucrări de desecare gravitaţională şi cu pompare; lucrări de combatere a eroziunii solului, baraje şi diguri de apărare împotriva inundaţiilor la Dunăre şi pe râurile interioare şi se concesionează de către Ministerul Agriculturii şi Alimentaţiei, în numele statului, pe un termen de 49 de ani Societăţii Naţionale a Îmbunătăţirilor Funciare – S.A.

    (2) Clădirile, dotările, utilajele şi mijloacele de transport aferente necesare desfăşurării activităţii Societăţii Naţionale a Îmbunătăţirilor Funciare  - S.A. se transferă de la de la Regia Autonomă a Îmbunătăţirilor Funciare prin hotărâre de guvern.”

Deputat Gh. Cristea – PNŢ-CD

Deputat  N. Groza – Independent
Prin renumerotare.

Pentru a departaja clar domeniul public ce se poate concesiona şi care nu intră în capitalul social al Societăţii Naţionale a Îmbunătăţirilor Funciare – S.A. şi partea care se transferă şi intră în capitalul social al societăţilor, nou înfiinţate.

9.
Art.6.- (1) Capitalul social iniţial al Societăţii Naţionale a Îmbunătăţirilor Funciare – S.A. va fi constituit din lucrările din amenajările interioare de irigaţii, utilajele şi mijloacele de transport, clădirile şi dotările aferente.


Art. 6 devine art. 5, se va modifica şi va avea următorul cuprins:

“Art.5. Capitalul social iniţial al societăţilor comerciale  nou înfiinţate va fi constituit din lucrări de irigaţii formate din staţii de pompare de punere sub presiune, amenajări interioare de irigaţii din conducte şi canale, lucrări de desecare – drenaj formate din staţii de pompare, canale de ordin inferior, drenuri şi colectoare de drenaj, precum şi o parte din construcţiile şi halele de reparaţii, clădirile de producţie şi administrative, dotările, utilajele şi mijloacele de transport aferente, ce se transferă fără plată prin hotărâre de guvern.”

Deputat Gh. Cristea – PNŢ CD

Deputat N. Groza - Independent
Prin renumerotare.

Prin restructurarea R.A.I.F. execuţia lucrărilor revine societăţilor comerciale pe baza comenzilor emise de S.N.I.F.

10.
Art.6 - (2) Lucrările cuprinse în amenajările interioare de irigaţii, clădirile, utilajele şi mijloacele de transport, aferente lucrărilor vor fi scutite de taxe şi impozite până la începerea programului de privatizare.
Alin. (2) al art. 6 se elimină.

Deputat Gh. Cristea – PNŢ-CD

Deputat N. Groza – Independent 
Lucrările fiind executate de societăţi comerciale nou înfiinţate,  sistemul de impozitare al acestora este legiferat.

11.
Art.7.- Predarea - preluarea patrimoniului Regiei Autonome a Îmbunătăţirilor Funciare se face pe bază de protocol încheiat de către Societatea Naţională a Îmbunătăţirilor Funciare – S.A. în termen de 60 zile de la data intrării în vigoare a prezentei legi.
Art. 7 devine art.6, se va modifica şi va avea următorul cuprins:

“Art.6.- Predarea - preluarea patrimoniului Regiei Autonome a Îmbunătăţirilor Funciare se face pe bază de protocol încheiat cu Societatea Naţională a Îmbunătăţirilor Funciare –S.A.  şi cu societăţile comerciale nou înfiinţate în termen de 60 zile de la data intrării în vigoare a prezentei legi.”

Deputat M. Nicolescu - PDSR
Prin renumerotare.

Pentru corelare cu modificările aduse.

12.
Art.8.- Toate drepturile şi obligaţiile Regiei Autonome a Îmbunătăţirilor Funciare vor fi preluate de către Societatea Naţională a Îmbunătăţirilor Funciare – S.A..

    Societatea Naţională a Îmbunătăţirilor Funciare – S.A. se substituie Regiei Autonome a Îmbunătăţirilor Funciare în toate litigiile în curs, în care aceasta a avut calitatea de parte.
Art. 8 devine art. 7 şi va fi constituit din două alineate:

“Art.7. – (1)  Toate drepturile şi obligaţiile Regiei Autonome a Îmbunătăţirilor Funciare vor fi preluate de către Societatea Naţională a Îmbunătăţirilor Funciare - S.A..

  (2)    Societatea Naţională a Îmbunătăţirilor Funciare – S.A. se substituie Regiei Autonome a Îmbunătăţirilor Funciare în toate litigiile în curs, în care aceasta a avut calitatea de parte.”
Prin renumerotare.

Pentru  respectarea normelor de tehnică legislativă.

13.
Art.9.- La data intrării în vigoare a prezentei legi, acţiunile Societăţii Naţionale a Îmbunătăţirilor Funciare – S.A. sunt deţinute în totalitate de către stat, care îşi exercită drepturile şi obligaţiile decurgând din calitatea de acţionar unic prin Ministerul Agriculturii şi Alimentaţiei, până la data fixată în programul de privatizare conform legii.
Art. 9 devine alin. (1) al art. 8, se va modifica şi va avea următorul cuprins:

“Art.8.-  (1) La data intrării în vigoare a prezentei legi, acţiunile Societăţii Naţionale a Îmbunătăţirilor Funciare – S.A.  aferente patrimoniului preluat de la Regia Autonomă a Îmbunătăţirilor Funciare sunt deţinute în totalitate de către stat, care îşi exercită drepturile şi obligaţiile decurgând din calitatea sa de acţionar unic prin Ministerul Agriculturii şi Alimentaţiei”

Deputat M. Nicolescu – PDSR
Prin renumerotare.

Pentru o exprimare mai clară.

14.

La art. 8 se introduce un nou alineat, alin. (2) cu următorul cuprins:

“Art. 8. – (2) Societăţile comerciale, ce se vor înfiinţa cu capital de stat, vor transmite către Fondul Proprietăţii de Stat prin protocol, în termen de 30 de zile de la apariţia hotărârii de guvern în Monitorul Oficial al României capitalul social şi patrimoniul în vederea privatizării.”

Deputat N. Groza – Independent

Deputat  M. Nicolescu – PDSR 
Pentru completare, având în vedere reorganizarea R.A.I.F. şi în societăţi comerciale.

15.
Art.4.- Cheltuielile cu energia electrică necesară pompării apei de la priză până la hidrant şi toate cheltuielile cu evacuarea apei din reţeaua de desecare, cheltuielile de întreţinere şi reparaţii ale lucrărilor de îmbunătăţiri funciare în care se cuprind, potrivit legii şi digurile, barajele şi construcţiile anexe din domeniul public, aflate în concesionare, precum şi ale celor cuprinse în capitalul social al Societăţii Naţionale a Îmbunătăţirilor Funciare – S.A., se suportă de la bugetul de stat şi de către beneficiarii de prestaţii pe bază de tarife.
Art. 4 devine art. 9, se va modifica şi va avea următorul cuprins:

“Art. 9.-(1)  Cheltuielile cu energia electrică necesară pompării apei până la staţiile de pompare de punere sub presiune, cheltuielile de întreţinere şi reparaţii ale lucrărilor de îmbunătăţiri funciare din patrimoniul Societăţii Naţionale a Îmbunătăţirilor Funciare – S.A. se suportă de la bugetul de stat.”

Deputat  Şt. Popescu Bejat-USD-PD
Prin renumerotare.

Pentru o exprimare concisă.

16.

După alin. (1) al art. 9, vor fi introduse 3 noi alineate, cu următorul cuprins:

“Art. 9. – (2) Cheltuielile cu energia electrică necesară pompării apei de la staţiile de pompare de punere sub presiune până la hidrant şi cheltuielile cu evacuarea apei din reţeaua de desecare din capitalul social al societăţilor comerciale înfiinţate vor fi suportate în proporţie de 50% de la bugetul de stat pe o perioadă de 3 ani de la înfiinţare.”

Deputat N.  Groza – Independent
Pentru dimensionarea cheltuielilor totale şi a crea interes în vederea irigării prin stimularea societăţilor comerciale.

17.

“Art.9.- (3) Pentru agenţii economici şi instituţiile publice care au sisteme de irigaţii şi sisteme de desecare în afara celor aflate în patrimoniul societăţii naţionale şi al societăţilor comerciale nou înfiinţate, cheltuielile cu energia  electrică necesară pompării apei de la priză la hidrant, precum şi cheltuielilor cu energia electrică necesară pentru evacuarea apei din sistemele de desecare se vor suporta de la bugetul de stat.”

Deputat M Chiriac – USD-PD
Pentru a crea facilităţi şi agenţilor economici care dispun de sisteme proprii de irigaţii.

18.

“Art.9. – (4) Pentru cheltuielile de exploatare a sistemelor de irigaţii Societatea Naţională a Îmbunătăţirilor Funciare va stabili tarife pentru livrarea apei către societăţile comerciale nou înfiinţate.”

Deputat N. Groza - Independent
Pentru a specifica cine stabileşte tarifele de livrare a apei pentru societăţile comerciale.

19.
Art. 10.- Personalul Regiei Autonome a Îmbunătăţirilor Funciare va fi preluat de Societatea Naţională a Îmbunătăţirilor Funciare-S.A. şi se consideră transferat, păstrându-şi drepturile salariale până la încheierea noului contract colectiv de muncă.
Art. 10 se va modifica şi va avea următorul cuprins:

“Art. 10.- Personalul Regiei Autonome a Îmbunătăţirilor Funciare va fi preluat de Societatea Naţională a Îmbunătăţirilor Funciare-S.A. şi de societăţile comerciale  nou înfiinţate în funcţie de capitalul social şi obiectul de activitate şi se consideră transferat, păstrându-şi drepturile salariale până la încheierea noului contract colectiv de muncă.”

Deputat M. Nicolescu - PDSR
Pentru corelare cu modificările aduse.

20.
Art.11.- În termen de 60 de zile de la publicarea prezentei legi în Monitorul Oficial al României, Ministerul Agriculturii şi Alimentaţiei, cu avizul Ministerului Finanţelor, va elabora normele metodologice privind acordarea, utilizarea şi controlul subvenţiilor de la bugetul de stat pentru acoperirea cheltuielilor prevăzute la  art. 4. Până la elaborarea acestor  norme , subvenţiile vor fi eliberate în baza normelor metodologice ale Ministerului Agriculturii şi Alimentaţiei nr. 29/1997.
 Art. 11 se va modifica şi va avea următorul cuprins:

“Art.11.-  (1) În termen de 60 de zile de la publicarea prezentei legi în Monitorul Oficial al României, Ministerul Agriculturii şi Alimentaţiei, cu avizul Ministerului Finanţelor, va elabora normele metodologice privind acordarea, utilizarea şi controlul subvenţiilor de la bugetul de stat.”

Deputat Şt. Popescu Bejat-USD-PD
Textul eliminat este superfluu.

21.

La art. 11 se va introduce un nou alineat, alin. (2), cu următorul cuprins:

“Art.11. – (2) În termen de 60 de zile de la publicarea prezentei legi în Monitorul Oficial al României, Ministerul Agriculturii şi Alimentaţiei va elabora normele metodologice de aplicare a prezentei legi.”

Deputat M. Chiriac – USD-PD
Pentru completare.

22.
Art.12.- Statutul de organizare şi funcţionare a Societăţii Naţionale a Îmbunătăţirilor Funciare-S.A., capitalul social iniţial, precum şi valoarea patrimoniului public aflat în concesionare pe un termen de 49 de ani se aprobă prin hotărâre de guvern, ce va fi adoptată în termen de 30 de zile de la publicarea prezentei legi în Monitorul Oficial al României.
Art. 12 se va modifica şi va avea următorul cuprins:

“Art.12.- (1)  Statutul de organizare şi funcţionare a Societăţii Naţionale a Îmbunătăţirilor Funciare-S.A., capitalul social iniţial, precum şi valoarea patrimoniului public aflat în concesionare pe un termen de 49 de ani se aprobă prin hotărâre de guvern, ce va fi adoptată în termen de 60 de zile de la publicarea prezentei legi în Monitorul Oficial al României.”

Deputat Şt. Popescu Bejat-USD-PD
Pentru corelare cu termenele prevăzute în textul legii.

23.

La art. 12 se introduce un nou alineat, alin. (2), cu următorul cuprins:

“ Art.12. – (2) În termen de 60 de zile de la publicarea prezentei legi în Monitorul Oficial al României societăţile comerciale nou înfiinţate îşi vor elabora statutul propriu.”

Deputat Gh. Cristea – PNŢ-CD
Pentru respectarea legislaţiei în vigoare.

24.
Art.13.- Pe baza intrării în vigoare a prezentei legi se abrogă Legea  nr. 50/1994 privind unele măsuri de organizare a activităţii de îmbunătăţiri funciare, modificată şi completată prin Legea nr. 138/1995 şi Hotărârea Guvernului nr. 686/1994 privind înfiinţarea Regiei Autonome a Îmbunătăţirilor Funciare, modificată prin Hotărârea Guvernului nr.1203/1996, precum şi art. 21 din Legea nr. 84/1996 a îmbunătăţirilor funciare.
Art. 13 se va modifica şi va avea următorul cuprins:

“Art.13. Pe baza intrării în vigoare a prezentei legi se abrogă Legea  nr. 50/1994 privind unele măsuri de organizare a activităţii de îmbunătăţiri funciare, modificată şi completată prin Legea nr. 138/1995 şi Hotărârea Guvernului nr. 686/1994 privind înfiinţarea Regiei Autonome a Îmbunătăţirilor Funciare, modificată prin Hotărârea Guvernului nr.1203/1996, precum şi art. 21 din Legea nr. 84/1996 a îmbunătăţirilor funciare, precum şi orice alte dispoziţii contrare prevederilor prezentei legi.”

Deputat Gh. Cristea – PNŢ-CD
Pentru completare.

25.
Art.14.- Prezenta Lege intră în vigoare în termen de 60 de zile de la data publicării în Monitorul Oficial al României.
Se elimină.
Pentru a intra în vigoare de la data publicării în Monitorul Oficial al României.

26.
Anexă.
Se elimină.
Pentru corelare cu modificările de la art. 2 alin. (1).


În cursul dezbaterilor, următorul amendament a fost respins:

Nr. crt.
Articolul 

(text iniţial)


Amendamentul propus

(autorul)

Text adoptat de comisie
Motivare

1. Argumente pro 

2. Argumente contra



0.
1.
2.
3.

1.
Art.2.- (1) Societatea Naţională a Îmbunătăţirilor Funciare – S.A. este persoană juridică română cu sediul principal în Municipiul Bucureşti, Şoseaua Olteniţei nr. 35-37, sectorul 4, care funcţionează ca societate comercială pe acţiuni cu capital de stat şi are în subordine un număr de 35 sucursale prevăzute în anexă, care face parte integrantă din prezenta lege.


Alin.(1) al art. 2 se modifică şi va avea următorul cuprins:

“Art.2. – (1) Societatea Naţională a Îmbunătăţirilor Funciare – S.A. este persoană juridică română cu sediul în Municipiul Bucureşti şi are în subordine un număr de 12 sucursale prevăzute în anexă, care face parte integrantă din prezenta lege.

Sucursale pe zone: Oltenia, Muntenia, Dobrogea.

În cadrul susursalelor zonale se vor organiza societăţi comerciale pe sisteme de irigaţie, desecare şi combatere a eroziunii solului.”

Deputat Mihai Nicolescu – PDSR

               Ion Munteanu – PDSR 

               Vasile Panteliuc – PDSR 
1. Organizarea mai simplă  o evidenţă şi  o funcţionalitate mai bună a sistemelor de irigaţii, desecări, CES.

2. Stabilirea numărului de sucursale rămâne la latitudinea Guvernului.

PREŞEDINTE





SECRETAR


                  Cristea Gheorghe                                                         Neagu Victor

     Întocmit: Expert parlamentar

                       Aneta Simionescu

      
       Anton Păştinaru

